# kannañ
## Brezhoneg
### Etimologiezh

    Savet diwar kann.
    Meneget er C'hatolikon (cannaff).
    Da geñveriañ gant ar verboù cannu en kembraeg ha canna en kerneveureg.

### Verb

kannañ /ˈkãnːã/ verb kreñv eeun (anv-gwan-verb : kannet) (displegadur)
* Naetaat, dilouzañ dilhad.
** Un habit lien-leien na pa ve kannet-gwenn, A zo mat d’ur verjerenn ’vit mont d’an oferenn. — (Fañch an Uhel, Gwerziou Breiz-Izel 1, An Oriant, 1868, p. 194.)
** Ha n'ouzon ket pelec'h all c'hoazh ez ae da gannañ. — (Jules Gros, Le trésor du breton parlé Deuxième Partie, 1970, p. 15.)
** Sell pet liñsel am eus-me kannet abaoe ar beure. — (Jules Gros, Le trésor du breton parlé Deuxième Partie, 1970, p. 232.)
** Ober un devezh kannañ, ur c'hrogad kannañ, un tamm kannañ, tammoù kannañ :
** ' Tri devezh kannañ evel-se a vez skuizhus. — (Jules Gros, Le trésor du breton parlé Troisième Partie, 1974, p. 215.)
* Skeiñ (gant, war).
** Ul loan bennak, bep an amzer a gouste tomm ha ker d’e lêr : lorgnet ha kannet e veze. — (Yann-Vari Perrot, Alanik al Louarn, Ar Gwaziou, Montroulez, 1911, p. 50.)

#### Stummoù all

* kanniñ
en em gannañ verb kenemober
* Skeiñ an eil gant egile.
** En em gannañ a reont, hag an eil o redek war-lerc’h egile, ez eont kuit. — (Roparz Hemon (diwar Chr. Marlowe), Fostus an doktor daonet in Pemp pezh c'hoari berr, Skridoù Breizh, Brest, 1944, p. 120.)
** Mes ne c’hellent ket en em glevet, hag ar bobl en em rannas e div gostezenn hag a yoa ker kounnaret an eil ouzh eben ma'z oant dija prest d’en em gannañ. — (Gabriel Morvan, Buez ar Zent, Brest, 1894, p. 822.)

#### Deveradoù

* kannadeg
* kannadenn
* kanndi
* kanner
* kannerez
* kannerezh
* kannidigezh

#### Gerioù kevrennek

* peurgannañ
* poull-kannañ

#### Troioù-lavar

* kannañ e lostenn da unan bennak, kannañ e roched da unan bennak
* reiñ bazh d'e gannañ

#### Liamm war-du al lec'hienn Devri

* kannañ / kanniñ v.

#### Troidigezhioù

naetaat
* galleg : blanchir , laver
* kembraeg : cannu
* saozneg : to bleach ; to beat
skeiñ
* galleg : frapper , (se) battre
* kembraeg : cannu
* saozneg : to beat